open-index/open-wikipedia-markdown huggingface dataset:
Ján II. Žigmund Zápoľský

náhľad|Rodový erb.
**Ján II. Žigmund Zápoľský** (* 7. júl 1540, Budín, Uhorsko - † 14. marec 1571, Alba Iulia, Uhorsko, dnes Rumunsko) bol uhorský kráľ a sedmohradský vojvoda, syn uhorského kráľa Jána Zápoľského a Izabely Jagelovskej, dcéry poľského kráľa Žigmunda I. Jagelovského.

Jeho nároky na kráľovskú korunu po otcovej smrti bránila matka a jej radca Juraj Utešenovič (predstavený pavlínskeho hláštora v Sajóláde v Maďarsku), ktorí dali Jána Žigmunda ako trojmesačného korunovať za uhorského kráľa.

Izabela spolu so synovými prívržencami viedli aj v nasledujúcich rokoch aktívny boj proti zákonitému kráľovi Ferdinandovi I. Izabela povolala na pomoc osmanských Turkov, ktorí donútili viedenský dvor v roku 1547 k ponižujúcemu prímeriu a rozdeleniu Uhorska na tri časti, z ktorých Sedmohradsko so Zátisím pripadli Jánovi Žigmundovi ako právoplatné vojvodstvo, vazalsky však závislé od Osmanskej ríše.

Ferdinand I. po upevnení svojej moci v krajine a krátkom zmocnení sa Sedmohradska donútil Izabelu s Jánom Žigmundom opustiť Uhorsko. V roku 1556 povolali sedmohradské stavy Jána Žigmunda z poľského exilu a po matkinej smrti (v r. 1559) sa ujal faktickej moci v Sedmohradsku. Jeho ďalšie snahy o získanie uhorskej koruny však boli bezúspešné a v roku 1570, rok pred svojou smrťou, sa ich definitívne vzdal. Jánom Žigmundom rod Zápoľskovcov vymrel.

## Literatúra
* Kol. autorov, *[[Encyklopédia Slovenska]]*, Veda, Bratislava, 1982
* BOTTO, Július: Utiešenič a posledný Zápoľovec Ján Žigmund. In: *Slovenské pohľady*, r. XXII, 1902, č. 8, s. 465 – 483 a č. 9, s. 513 – 533. 

## Pozri aj

* Osmansko-habsburské vojny  
* Habsbursko-osmanské vojny v Uhorsku v rokoch 1526 až 1568  
* Varadínsky mier (1538) 
* Drinopolský mier (1568) 
* Sedmohradské kniežatstvo (1570 - 1711) 
* Ján I. (Uhorsko)

Kategória:Vládcovia Uhorska
Kategória:Zápoľskovci
Kategória:Uhorskí šľachtici
Kategória:Vládcovia Slovenska
Kategória:Slovenskí šľachtici
Letovisko

right|thumb|Letovisko Kemer v Turecku

**Letovisko** je miesto letného (dovolenkového) pobytu. Ak je pri mori, nazýva sa prímorské letovisko.

## Iné projekty

Kategória:Turistika
BI

**BI** môže byť:
* Business intelligence, druh manažérskeho informačného systému
* Royal Brunei Airlines, kód IATA 

**Bi** môže byť:
* bizmut, chemická značka
* Biotovo číslo, bezrozmerné číslo vyjadrujúce tepelnú vodivosť

**bi** môže byť:
* jazyk bislama, dvojznakový kód ISO 639
* Burundi, dvojznakový kód ISO 3166 a WMO
* predpona, označujúca množstvo 2

**.bi** môže byť:
* Burundi, národná doména najvyššej úrovne

## Pozri aj

* Pi (nefrit), nefritový čínsky artefakt

__DISAMBIG__
Tomahavk

náhľad|Tomahavk siouxov, neskoré 19. a začiatok 20. storočia. Drevo, koža, železo (57 x 17 cm). Brooklyn Museum.
**Tomahavk** (po anglicky *tomahawk*) je sekera amerických domorodcov, hojne používaná tak v mieri, ako aj vo vojne. Preslávila sa najmä v 18. storočí počas koloniálnych vojen na novom kontinente (Amerike). Býva dobre vyvážená, pretože sa využívala na hádzanie.

Kategória:Domorodí obyvatelia Severnej Ameriky
Kategória:Vrhacie zbrane
Kategória:Sekery
Kategória:Divoký západ
Nesebar (okres)

**Nesebar** (bulh. Община Несебър) je bulharský okres pri pobreží Čierneho mora v Burgaskej oblasti. Na severe hraničí s okresmi Bjala a Dolni Čiflik, na západe s okresom Pomorie, na východe s Čiernym morom. V blízkosti sa nachádza medzinárodné letisko a dlhé pobrežie, čo má za následok rozvoj turizmu. Patrí medzi najpopulárnejšie turistické destinácie na Balkánskom polostrove a tiež medzi najpopulárnejšie v Európe. Nachádza sa tu 150 hotelov so 70-tisíc lôžkami, 35-tisíc lôžok v ubytovaní na priváte, viac ako 1000 kaviarní a reštaurácií. Centrom je mesto Nesebar, nachádzajúce sa 20 km od medzinárodného letiska Burgas.

## Mestá a dediny
Okres pozostáva z 3 miest a 11 dedín:

### Mestá
* Nesebar
* Sveti Vlas
* Obzor

### Dediny
* Banja
* Gjuľovca
* Emona
* Koznica
* Košarica
* Orizare
* Panicovo
* Priselci
* Ravda
* Rakovskovo
* Tankovo

Kategória:Okresy v Bulharsku
Kategória:Burgas (oblasť)
Poco Leok

**Poco Leok** je neaktívny stratovulkán nachádzajúci sa v západnej časti ostrova Flores. Vulkán leží v staršej kaldere nejasného pôvodu a je tvorený prevažne andezitmi. Vek poslednej erupcie vulkánu Poco Leok nie je známy, no odhaduje sa na štvrtohory. Na svahoch sopky sa nachádzajú viaceré termálne pramene, fumaroly a bahenné sopky.

## Externé odkazy
* www.volcano.si.edu  - stratovulkán Poco Leok na Global Volcanism Program 

Kategória:Sopky Indonézie
Kategória:Stratovulkány
Posedarje

**Posedarje** () je obec v Chorvátsku v Zadarskej župe. V roku 2001 mala 3 513 obyvateľov.

## Polohopis
Posedarje leží na brehu Novigradského mora, ktoré je de facto širokým morským zálivom spojeným s Velebitským kanálom. Cez obec prechádza Jadranská magistrála a neďaleko je situovaný aj výjazd z diaľnice A1. 

## Časti obce
Obec Posedarje sa skladá zo štyroch častí:
* Vinjerac ()
* Islam Latinski ()
* Posedarje ()
* Slivnica ()

Kategória:Mestá v Chorvátsku
Dugopolje

**Dugopolje** () je obec v Chorvátsku v Splitsko-dalmatínskej župe. V roku 2001 mala 3 120 obyvateľov. Leží asi 10 kilometrov severne od Splitu. V súčasnosti sú pozemky v okolí Dugopolje veľmi žiadané kvôli veľkému rozvoju tamojšej priemyselnej zóny a rovnako aj z dôvodu blízkosti diaľnice A1.

Väčšina obyvateľov sa živí poľnohospodárstvom a vinárstvom. V blízkosti obce nájdeme aj niekoľko zaujímavých miest - napríklad krásne krapníkové jaskyne. Rovnako atraktívny je aj každoročný rytiersky turnaj *Alka* či automobilové rely v priemyselnej zóne.

## Časti obce
* Dugopolje - 2 674 obyvateľov
* Koprivno - 249 obyvateľov
* Kotlenice - 133 obyvateľov
* Liska - 64 obyvateľov

## Externé odkazy
Oficiálna stránka obce

Kategória:Obce v Chorvátsku
Wai Sano

**Wai Sano** je kaldera vulkanického pôvodu, nachádzajúca sa v západnej časti indonézskeho ostrova Florés. Kaldera má oválny tvar, rozmery 3,5&nbsp;×&nbsp;2,5&nbsp;km a jej juhovýchodný okraj je porušený svahmi 1&nbsp;632&nbsp;m vysokého *Gunung Cerak*. V kaldere sa nachádza jazero, ktorého hladina je 260&nbsp;m pod najvyšším bodom okraja kaldery. Pri juhovýchodnom brehu jazera sa nachádzajú dve aktívne solfatáry, čo je jediný prejav vulkanickej aktivity kaldery Wai Sano.

## Externé odkazy
* www.volcano.si.edu  - kaldera Wai Sano na Global Volcanism Program 

Kategória:Sopky Indonézie
Kategória:Kaldery
Sangeang Api

**Sangeang Api** je aktívny vulkanický komplex, nachádzajúci sa na indonézskom ostrove Sangeang. Je to jeden z najaktívnejších vulkánov v súostroví Malé Sundy. Komplex je tvorený prevažne trachytickými bazaltami a andezitmi a pozostáva z dvoch centier (*Doro Api* - 1&nbsp;949&nbsp;m a *Doro Mantoi* - 1&nbsp;795&nbsp;m), nachádzajúcich sa v centre, resp. na východnom okraji staršej kaldery. Záznamy o erucpciách sú už od 15. storočia, najviaci ich bolo zaevidovaných v storočí dvadsiatom.

## Iné projekty
.

## Externé odkazy
* www.volcano.si.edu  - komplex Sangeang Api na Global Volcanism Program 

Kategória:Sopky Indonézie
Kategória:Komplexné vulkány
Kategória:Aktívne sopky
Ranakah

**Ranakah** je komplex lávových dómov, nachádzajúci sa v západnej časti indonézskeho ostrova Flores, severovýchodne ok kaldery Poco Leok. Najvyšším bodom komplexu, ako aj celého ostrova je *Pocok Mandosawa* (2&nbsp;350&nbsp;m). Až do roku 1987 bola oblasť považovaná za neaktívnu, no koncom tohto roku vznikol počas explozívnej erupcie pri úpätí staršieho, v súčasnosti nekatívneho dómu *Gunung Ranakah* nový dóm *Anak Ranakah* (dieťa Ranakah).

## Externé odkazy
* www.volcano.si.edu - komplex lávových dómov Ranakah na Global Volcanism Program 

Kategória:Sopky Indonézie
Kategória:Lávové dómy
Kategória:Aktívne sopky
Martin Mojžiš

Doc. RNDr. **Martin Mojžiš**, PhD. (* 1960, Bratislava) je slovenský teoretický fyzik a vysokoškolský učiteľ teoretickej fyziky na Fakulte matematiky, fyziky a informatiky Univerzity Komenského v Bratislave (FMFI UK).

Od roku 1984 je vysokoškolským učiteľom na FMFI UK. Je autorom niekoľkých článkov z fyziky elementárnych častíc, metodických príručiek. V roku 1985 zakladal a potom niekoľko rokov viedol korešpondenčný seminár z fyziky pre študentov stredných škôl, ktorý funguje dodnes. Od roku 2006 bol garantom projektu Kurikulárnej transformácie pre osemročné gymnáziá. 

Od roku 2004 je zároveň redaktorom časopisu *[[.týždeň]]*, kam pravidelne prispieva populárno-vedeckými článkami a politicko spoločenskými úvahami a komentármi. Známy sa stal aj vďaka vystúpeniam v reláciach *[[Pod lampou]]*. 

Martin Mojžiš kandidoval vo voľbách v roku 2012 na prvom mieste kandidátky strany OBYČAJNÍ ĽUDIA a nezávislé osobnosti. Z kandidátky však neskôr pre rozpor s lídrom strany Igorom Matovičom spolu s niekoľkými ďalšími kandidátmi odstúpil.

## Dielo
# Jeden výdych koňa, súborné vydanie článkov z týždenníka .týždeň
# Dva hrby ťavy, druhé súborné vydanie článkov z týždenníka .týždeň
# Tri hlavy draka, tretie súborné vydanie článkov z týždenníka .týždeň
# Štyri prsty tapíra, štvrté súborné vydanie článkov z týždenníka .týždeň
# Päť kostí albatrosa, piate súborné vydanie článkov z týždenníka .týždeň

## Referencie

## Externé odkazy
* Martin Mojžiš na webe FMFI UK

Kategória:Osobnosti z Bratislavy
Kategória:Slovenskí fyzici
Kategória:Slovenskí vysokoškolskí pedagógovia
Kategória:Slovenskí publicisti
Kategória:Fulbrightovi štipendisti
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:.týždeň
Kamelot

**Kamelot** môže byť:
* pouličný predavač novín alebo časopisov, pozri kolportáž
* v textilníctve: tkanina utkaná z jemnej ťavej srsti, pozri kamelot (tkanina)
* hrad z povesti o kráľovi Artušovi, pozri Kamelot (hrad) 
* v hudbe:
** americká metalová hudobná skupina z Floridy, pozri Kamelot (metalová skupina)
** česká folková hudobná skupina z Brna, pozri Kamelot (folková skupina)

## Referencie
Zbojnícka jaskyňa

**Zbojnícka jaskyňa** môže byť:

*v Malých Karpatoch, pozri Zbojnícka jaskyňa (Malé Karpaty)
*v Nízkych Tatrách, pozri Zbojnícka jaskyňa (Nízke Tatry)
*v Pieninách, pozri Zbojnícka jaskyňa (Pieniny)
*v Slovenskom krase, pozri 
**Zbojnícka jaskyňa (Plešivecká planina)
**Zbojnícka jaskyňa (Silická planina)
*v Čergove, pozri Zbojnícka jaskyňa (Čergov)
Biela jaskyňa

**Biela jaskyňa** môže byť:

*vo Veľkej Fatre, pozri Biela jaskyňa (Veľká Fatra)
*v Západných Tatrách, pozri Biela jaskyňa (Západné Tatry)
*prírodná pamiatka, pozri Biela jaskyňa (prírodná pamiatka)
Medvedia jaskyňa

**Medvedia jaskyňa** môže byť:

*v pohorí Čierna hora, pozri Medvedia jaskyňa (Čierna hora)
*v Nízkych Tatrách, pozri Medvedia jaskyňa (Nízke Tatry)
*v Slovenskom raji, pozri Medvedia jaskyňa (Slovenský raj)
*v Strážovských vrchoch, pozri Vestenická Medvedia jaskyňa
*v Západných Tatrách, pozri Medvedia jaskyňa (Západné Tatry)
* v Slovenskom krase, pozri 
**Medvedia jaskyňa (Silická planina)
**Medvedia jaskyňa (Horný vrch)
Ľadová jaskyňa

**Ľadová jaskyňa** môže byť:

*všeobecne typ jaskyne s ľadovou výzdobou
*jaskyňa v Bachurni, pozri Ľadová jaskyňa (Bachureň)
*jaskyňa v Ľubovnianskej vrchovine, pozri Ľadová jaskyňa (Ľubovnianska vrchovina)
*jaskyňa v Šípskej Fatre, pozri Ľadová jaskyňa v Šípe

## Pozri aj

*Demänovská ľadová jaskyňa
*Dobšinská ľadová jaskyňa
*Ľadová kamzíčia jaskyňa
*Ľadová pivnica
Kozia jaskyňa

**Kozia jaskyňa** môže byť:

*v Nízkych Tatrách, pozri Kozia jaskyňa (Nízke Tatry)
*v Pieninách, pozri Kozia jaskyňa (Pieniny)
Zadvarje

**Zadvarje** () je obec a zároveň osada v Chorvátsku v Splitsko-dalmatínskej župe. V roku 2001 tu žilo 277 obyvateľov (97 % je chorvátskej národnosti). 

Obec sa nachádza 500 m od diaľnice A1.

## Externé odkazy
Obec Zadvarje 

Kategória:Obce v Chorvátsku
Tomahawk

**Tomahawk** môže byť:

* anglické písanie slova tomahavk
* podzvuková ďalekonosná riadená strela s plochou dráhou letu, pozri Tomahawk (strela)
* ľahké civilné lietadlo, pozri Piper PA-38 Tomahawk
* označenie niekoľkých verzií stíhacieho lietadla Curtiss P-40 (Curtiss Hawk 81A, P-40B & P-40C)
* americká nákladná loď používaná cez druhú svetovú vojnu, pozri USS Tomahawk (AO-88)
* obchodná spoločnosť, pozri TOMAHAWK (obchod pre skauting a bushcraft)
* rocková superskupina z USA, pozri Tomahawk (skupina)
Atletika na Letných olympijských hrách 2008 – Beh na 5 000 m mužov

**[[Beh na 5000 metrov]] mužov** bola jedna z 24 mužských atletických disciplín na Letných olympijských hrách 2008. Súťažilo sa na Pekinskom národnom štadióne 20. a 23. augusta. Vyhral Keňan Kenenisa Bekele.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

## Externé odkazy
* štatistika na iaaf.org

Kategória:Atletika na Letných olympijských hrách 2008
Kategória:Beh na 5 000 m
Trpanj

**Trpanj** () je obec na polostrove Pelješac v Chorvátsku. V roku 2001 tu žilo 871 obyvateľov. Obec má pravidelné trajektové spojenie s mestom Ploče.

## Členenie obce
Obec Trpanj sa člení na štyri časti: Donja Vrućica *(Vrucizza Inferiore)*, Duba Pelješka *(Fassòla)*, Gornja Vrućica *(Vrucizza Superiore)* a Trpanj *(Trappano)*

## Externé odkazy
* Oficiálna internetová stránka obce
* Turistické informácie

Kategória:Mestá v Chorvátsku
Kategória:Sídla v Dubrovnícko-neretvianskej župe
Kazateľnica

[náhľad|Kazateľnica v [Kostol svätého Ladislava (Bratislava)|kostole sv. Ladislava v Bratislave]]
[náhľad|Kazateľnica v [Kostol Nanebovzatia Panny Márie (Sučany)|kostole Nanebovzatia Panny Márie v Sučanoch]]

**Kazateľnica** je architektonicky upravené vyvýšené miesto v kresťanskom chráme všeobecne rozšírené od neskorej gotiky.

Kazateľnica tvorí rečnište (obyčajne cilindrickej alebo polygonálnej formy) prístupné schodiskom so zábradlím; nad rečnišťom sa nachádza zvuková strieška vo forme baldachýnu. Rečnište je upevnené na stenu alebo pilier, vždy na severnej strane hlavnej lode, prípadne ho nesie stĺp alebo skulpturálna podpera (socha Mojžiša, apoštola, evanjelistu, anjela, Adama a i.).

Predchodcom kazateľnice bola ambona, v starokresťanskom chráme ako čítací pult pred zábradlím medzi chórom a loďou, ktorej pôvod sa odvodzuje zo synagogálnych bohoslužieb. Kazateľnica sa ako samostatný architektonický útvar rozšírila od 13. storočia v súvislosti s kazateľskými rádmi (františkánmi, dominikánmi), u ktorých sa stala kázeň hlavnou časťou bohoslužieb. 

Najstaršie kamenné kazateľnice s bohatou plastickou výzdobou vznikli v Taliansku v 13. storočí. V ostatnej Európe sa na tvorbu kazateľníc začal klásť osobitný dôraz od 15. storočia (predná časť rečnišťa, schodisko i zvuková strieška sa často vybavovali figurálnymi sochárskymi prácami so symbolickým významom). Najčastejšie sa na kazateľniciach zobrazuje Kristus so štyrmi evanjelistami, prípadne so všetkými apoštolmi. Zvuková strieška nesie postavu víťazného Krista (*Salvator mundi*), prípadne Dobrého pastiera, archanjela a i.

Od začiatku 16. storočia kamenné kazateľnice ustúpili dreveným s maliarskou i rezbárskou plastickou dekoráciou. Ich miesto sa stabilizovalo na strednom pilieri hlavnej lode alebo na triumfálnom oblúku. Nadobúdali rôzne formy; okrem zaužívaných typov s cylindrickým alebo polygonálnym, príp. štvorcovým rečnišťom (napr. v chráme sv. Jakuba v Levoči) aj v tvare napr. kalichovitého kvetu, veľryby alebo v podobe lode ako alegórie bojujúcej cirkvi (farský kostol v Pruskom). Osobitným typom sú epitafové kazateľnice, kazateľnicové oltáre (v jednotnom spojení kazateľnice a hlavného oltára prevažne v evanjelických kostoloch alebo v zámockých kaplnkách od neskorého 16. storočia) a exteriérové kazateľnice na pútnických chrámoch alebo cintorínskych kaplnkách

## Zdroj
kol. autorov, *[[Encyklopédia Slovenska]]*, Veda, Bratislava, 1979

## Iné projekty

Kategória:Kresťanská architektúra
Kategória:Kostoly
Kategória:Liturgia
Ľadoborec

[thumb|Ruský atómový ľadoborec ''[50 let Pobedy*, najväčší ľadoborec sveta]]
[[Súbor:IcebreakerNasa.jpg|thumb|Ľahký ľadoborec americkej pobrežnej hliadky]]

*'Ľadoborec*' je [[loď]] určená na plavbu zamrznutým [[oceán]]om, [[more|morom]] alebo veľkým [[jazero]]m (napr. [[Bajkal (jazero)|Bajkal]]) a na prerážanie ciest na zamrznutých vodných plochách pre iné lode.

Ľadoborce sa rozdeľujú na dve skupiny – *ľadorezy* a *klasické ľadoborce''. Kým ľadorez je spravidla obyčajná loď s posilnenou provou, ktorá sa prebíja ľadom tlakom z boku (čo je menej účinná metóda), klasický ľadoborec má zošikmenú provu, ktorá je silou strojov vytláčaná nad ľad, ktorý prelamuje svojou váhou (čo je oveľa účinnejšie). 

Druhým spôsobom možno bežne prerážať ľad do cca 0,5 – 1,5 metra hrúbky (záleží na veľkosti ľadoborca). Účinnosť možno na zložitejších úsekoch zvýšiť rozbehom a posilnením účinku pomocou prudkého nárazu (tlak zhora už nehrá takú rolu, dôležitá je kinetická energia lode). Týmto spôsobom možno postupne rozbiť aj niekoľkometrové nahromadenie ľadu. 

## Iné projekty

## Externé odkazy
* Ľadoborec na www.quido.cz
* Fínske ľadoborce na Severských listoch

Kategória:Lode
Nay

náhľad|Nay elektrodom v Prešove
náhľad|Vozidlo spoločnosti Nay elektrodom

**NAY**, a. s. je spoločnosť založená v roku 1992 zaoberajúca sa najmä maloobchodným predajom čiernej i bielej elektroniky. K 1. septembru 2024 sa na slovenskom trhu spojil s konkurenčným Datartom, pričom nová sieť pokračuje už pod značkou Nay.

Od roku 1998 firma buduje sieť veľkoplošných predajní pod značkou NAY ELEKTRODOM:
*Slovensko:
**Bardejov
**Bratislava, Zlaté Piesky (aj ústredie spoločnosti)
**Bratislava, obchodné centrum Aupark
**Bratislava, obchodné centrum Danubia
**Bratislava, obchodné centrum Central
**Bratislava, obchodné centrum Bory-Mall
**Bratislava, obchodné centrum Avion
**Banská Bystrica
**Čadca
**Dunajská Streda
**Košice, Pri prachárni
**Košice, Trolejbusová
**Komárno
**Levice
**Liptovský Mikuláš (od 12. 9. 2008)
**Lučenec
**Malacky
**Martin
**Michalovce
**Nitra
**Nové Zámky
**Piešťany
**Poprad
**Považská Bystrica (od 5. 12. 2008)
**Prešov, ZOC MAX
**Prešov, Košická
**Rimavská Sobota
**Prievidza
**Skalica
**Spišská Nová Ves, OC NEO
**Stará Ľubovňa
**Trebišov
**Trenčín
**Trnava
**Vranov nad Topľou
**Zvolen
**Žilina

V júli 2008 otvorila spoločnosť v meste Senec svoj Centrálny sklad.

## Referencie

## Externé odkazy
*Oficiálna stránka
*Výpis z Obchodného registra SR

Kategória:Obchodné reťazce na Slovensku
2 Unlimited

**2 Unlimited** je belgicko-holandská eurodance/Hi-NRG skupina, ktorá vznikla v roku 1991. Skupina bola nápadom belgických producentov Jeana-Paula DeCostera a Phila Wilda. Lídrami skupiny bola holandská dvojica, rapper Ray Slijngaard a speváčka Anita Doth. Počas piatich rokov svojej obrovskej popularity skupina vydala 16 hitových singlov, vrátane „Get Ready for This“, „Twilight Zone“, „No Limit“ a „Tribal Dance“. Skupina počas svojej kariéry predala celosvetovo viac ako 18 miliónov nahrávok.

Dňa 11. apríla 2009 Slijngaard a Doth vystupovali spolu po prvýkrát za posledných trinásť rokov na koncerte "I Love The 90s" v Hasselte v Belgicku. V januári 2010 vydali nový singel s názvom „In da Name of Love“ pod názvom Ray & Anita. Ten sa dostal do prvej päťky v Holandsku.

11. júla 2012 bolo oznámené, že Ray & Anita budú opäť pracovať s De Costerom pod názvom 2 Unlimited. Obaja Ray & Anita potvrdil správu na svojich stránkach Facebooku a zverejnili odkaz na svoju novú oficiálnu webovú stránku.

## Diskografia
### Štúdiové albumy

### Kompilačné albumy

### Single

### Remix albumy

## Referencie

## Externé odkazy
* Oficiálna webstránka
* 2 Unlimited na Discogs

Kategória:Hudobné skupiny z 1991
Kategória:Holandské techno hudobné skupiny
Kategória:Belgické eurodance hudobné skupiny
Kategória:Holandské eurodance hudobné skupiny
Kategória:House hudobné skupiny
Ulcinj (mesto)

thumb|Ulcinj
náhľad|Poloha mesta
**Ulcinj** (, , ); je mesto na juhu Čiernej Hory, blízko Skadarského jazera a hraníc s Albánskom. Leží na morskom pobreží. V meste žije 10 828 obyvateľov. Je veľmi vyhľadávaným miestom na letnú dovolenku. V meste sa nachádzajú kúpele a mnoho pamiatok. Vzhľadom na blízkosť Albánska je tu silný islamský vplyv (61,5 % obyvateľov mesta sú Albánci), v meste sa nachádza aj niekoľko mešít.

## Dejiny
Historici odhadujú, že mesto bolo založené pred 2 500 rokmi – ide teda o jedno z najstarších miest v Čiernej Hore. Založili ho Ilýri. V meste sa časom vystriedali Gréci a Rimania. V roku 444 bolo mesto zničené zemetrasením, ale bolo rýchlo obnovené. Potom patrilo Srbsku a neskôr Benátčanom, od ktorých získali mesto Turci. Po porážke pri Lepante roku 1571 ponúkli mesto pirátom. Na sklonku 19. storočia získali mesto Čiernohorci. O mesto dnes usilujú Albánci, za tzv. Kosovskej krízy hrozilo reálne nebezpečenstvo, že si mesto naozaj privlastnia.

## Partnerské mestá
* Bar, Čierna Hora

## Iné projekty

Kategória:Mestá v Čiernej Hore
Knin

**Knin** () je mesto v Chorvátsku v Šibenicko-kninskej župe v Dalmácii, na železnici Záhreb – Split, 56 km od pobrežia Jadranského mora. Leží na rieke Krka, ktorá pramení 3 km východne od mesta. V roku 2001 tu žilo 15 190 obyvateľov.

## Dejiny
V 1. storočí pred Kr. sa  od dnešného Kninu nachádzal rímsky vojenský tábor Burnum. Dnešné mesto je spomínané až v 10. storočí byzantským cisárom Konštantínom VII. V priebehu 11. storočia tu vznikla diecéza; v roku 1080, za vlády kráľa Zvonimira, už bol Knin vyhlásený za hlavné mesto štátu. Až do 13. storočia tu bola veľmi významná vojenská pevnosť, o ktorú v priebehu nasledujúcich storočí bojovali Turci, Maďari, Rakúšania a Francúzi. Roku 1522 mesto dobyli Turci, a Chorváti ho tak opustili. Pod osmanskou nadvládou zostal Knin ešte ďalších 150 rokov, potom ho získala Benátska republika. Chorváti sa vrátili, roku 1709 tu postavili navyše aj kostol a františkánsky kláštor. Ku koncu 18. storočia, roku 1797, sa stal rakúskym majetkom, počas tejto doby prosperoval. Po rozpade Rakúsko-Uhorska sa stal súčasťou Kráľovstva SHS a neskôr Juhoslávie. Na začiatku 90. rokov 20. storočia, keď v Juhoslávii vypukla občianska vojna, sa Knin stal centrom protichorvátskeho odporu Srbov; tí tu počas vojny ustanovili hlavné mesto ich „Republiky Srbská Krajina“. Chorváti získali vládu nad mestom až roku 1995, počas operácie Oluja (Búrka).

## Národnostné zloženie obyvateľstva

## Referencie


## Iné projekty

## Externé odkazy
* Oficiálna stránka
* Obrázky rímskeho tábora Burnum 

Kategória:Mestá v Chorvátsku
Malinska-Dubašnica

**Malinska-Dubašnica** () je obec na ostrove Krk v Kvarnerskom zálive, v Chorvátsku.

## Iné projekty

Kategória:Obce v Chorvátsku
Kategória:Sídla v Prímorsko-gorskokotarskej župe
Čavle

**Čavle** () je obec v Chorvátsku neďaleko prístavného mesta Rijeka. 

## Časti obce
* Buzdohanj - 1 311 obyvateľov
* Cernik  - 1 344 obyvateľov
* Čavle - 1 248 obyvateľov
* Grobnik - 382 obyvateľov
* Ilovik - 14 obyvateľov
* Mavrinci - 999 obyvateľov
* Podčudnič - 464 obyvateľov
* Podrvanj - 426 obyvateľov
* Soboli - 198 obyvateľov
* Zastenice - 363 obyvateľov

## Iné projekty

Kategória:Obce v Chorvátsku
Kategória:Sídla v Prímorsko-gorskokotarskej župe
Delnice

**Delnice** (, , ) je mesto v Chorvátsku v Prímorsko-gorskokotarskej župe. 

## Časti mesta
Mesto sa skladá z 55 častí: Bela Vodica, Belo, Biljevina, Brod na Kupi, Crni Lug, Čedanj, Dedin, Delnice, Donja Krašićevica, Donje Tihovo, Donji Ložac, Donji Okrug, Donji Turni, Gašparci, Golik, Gornja Krašićevica, Gornje Tihovo, Gornji Ložac, Gornji Okrug, Gornji Turni, Grbajel, Guče Selo, Gusti Laz, Hrvatsko, Iševnica, Kalić, Kočičin, Krivac, Kupa, Kuželj, Leska, Lučice, Mala Lešnica, Malo Selo, Marija Trošt, Plajzi, Podgora Turkovska, Požar, Radočaj Brodski, Raskrižje Tihovo, Razloge, Razloški Okrug, Sedalce, Srednja Krašićevica, Suhor, Ševalj, Turke, Vela Voda, Velika Lešnica, Zagolik, Zakrajc Turkovski, Zalesina, Zamost Brodski, Zapolje Brodsko a Zelin Crnoluški.

## Iné projekty

## Externé odkazy
* Oficiálna stránka

Kategória:Mestá v Chorvátsku
Kategória:Sídla v Prímorsko-gorskokotarskej župe
Crikvenica (mesto)

**Crikvenica** (, latinsky *Ad Turres*) je mesto a turistické letovisko v Kvarnerskom zálive, v Chorvátsku. Nachádza sa  juhovýchodne od Rijeky. V roku 2011 tu žilo viac ako 11 000 obyvateľov. Názov získalo podľa kláštora rádu Svätého Pavla Prvého Pustovníka postaveného v roku 1412.

Mesto tvoria 4 osady: Crikvenica, Dramalj, Jadranovo a Selce.

## História
Prvé osídlenie je datované už v období starovekého Ríma, kedy toto mesto nieslo názov Ad Turres. S príchodom Chorvátov sa názov zmenil na Kod tor (podľa vrchu Kotor v Crikvenici). V roku 1776 však toto mesto vyhorelo a znovuvybudovaná obec už niesla názov Crikvenica. Za zakladateľa sa považuje panovník Nikola Frankopan IV. V 19. storočí sa tu začal rozvíjať turistický ruch. Roku 1877 bol vybudovaný prístav, v roku 1888 pláž a 1891 prvý hotel.

## Poloha
Crikvenica je pre turistov zo strednej Európy najdostupnejším jadranským letoviskom z hľadiska vzdialenosti a aj preto patrí medzi najobľúbenejšie dovolenkové destinácie Slovákov. 

Vzdialenosť od slovensko-maďarských hraníc v Komárne je približne len 530 kilometrov a cesta sa dá zvládnuť za niečo viac ako 5 hodín (väčšina po maďarských a chorvátskych diaľniciach), respektíve z Bratislavy, konkrétne z hraničného prechodu Čunovo-Rajka, je vzdialenosť ešte menej - približne 510 kilometrov, no cesta trvá o niečo dlhšie, nakoľko táto trasa cez Maďarsko nevedie po diaľnici.

## Partnerské mestá
*  Saint-Dié-des-Vosges, Francúzsko
*  Verbania, Taliansko

## Iné projekty

Kategória:Mestá v Chorvátsku
Kategória:Prímorské letoviská v Chorvátsku
Kategória:Sídla v Prímorsko-gorskokotarskej župe
Metković

**Metković** () je mesto v chorvátskej Dubrovnícko-neretvianskej župe. 

## Časti mesta
Mesto sa skladá z piatich častí (stav z roku 2006): Dubravica, Glušci, Metković, Prud a Vid

## Geografia
Mesto sa nachádza blízko delty rieky Neretva. Má stredomorské podnebie a priemerná ročná teplota sa pohybuje na úrovni okolo 15,5°C. Najchladnejšie mesiace sú december, január a február. Sneh sa tu vyskytuje ojedinele, pričom najnižšia teplota bola nameraná v roku 1947, kedy dosiahla hodnotu −11°C. Najteplejší mesiac je spravidla júl, kedy tu najvyššie popoludňajšie teploty bežne dosahujú hodnoty nad 35°C. Najvyššia teplota bola nameraná v roku 1946 a mala hodnotu 40°C.

## Iné projekty

## Externé odkazy
* Oficiálna stránka mesta
* Stránka miestnej strednej školy 
* Stránka Gymnázia Metković 

Kategória:Mestá v Chorvátsku
Kategória:Sídla v Dubrovnícko-neretvianskej župe
Ploče

**Ploče** (v minulosti *Kardeljevo*, ) je prístavné mesto v chorvátskej Dubrovnícko-neretvianskej župe.

## Časti mesta
Mesto sa skladá z jedenástich častí (stav z roku 2006): 
* Baćina
* Banja
* Crpala-Spilice-Gnječi
* Komin
* Peračko Blato
* Plina Jezero 
* Ploče 
* Rogotin
* Stablina
* Staševica
* Šarić Struga

## Dejiny
Prvá písomná zmienka o tomto meste je z roku 1387, avšak miestny veľký prístav pochádza až z moderných dôb. S jeho stavbou sa začalo v roku 1939, ale bol zničený počas 2. svetovej vojny. Po vojne bol obnovený, a vďaka spojeniu s námornou a aj železničnou dopravou sa z obce stalo dnešné mestečko. Názov *Kardeljevo* bol na počesť juhoslovanského politika Edvarda Kardelja.

## Iné projekty

## Externé odkazy
* Oficiálna 

Kategória:Mestá v Chorvátsku
Kategória:Sídla v Dubrovnícko-neretvianskej župe
Kategória:Prístavné mestá v Chorvátsku
Kategória:Prístavné mestá Jadranského mora
Imotski

**Imotski** () je mesto v Chorvátsku v Splitsko-dalmatínskej župe. V roku 2001 tu žilo 10 213 obyvateľov. Leží blízko hranice s Bosnou a Hercegovinou. Najbližším pobrežným mestem je Makarska. Imotski je známe svojimi stredovekými pevnosťami na útesoch Modrého jazera (*Modro jezero*). Ďalším fenoménom je Červené jazero (*Crveno jezero*). Obe jazerá sú pravdepodobne spojené pomocou podzemných kanálov s Jadranským morom. Na rozdiel od susedných miest má Imotski vzdelávací systém zložený zo základného a stredného školstva, a to už od dôb Rakúska-Uhorska (stredoškolské inštitúcie založené v roku 1912).

## Externé odkazy
*Oficiálna internetová stránka obce
*Imotske novine

Kategória:Mestá v Chorvátsku
Zoznam uznaných športov

Zoznam športov uznaných Medzinárodným olympijským výborom:

## Pozri aj
* uznaný šport 

## Externé odkazy
* Recognised sports (en)

Kategória:Športové zoznamy
Atletika na Letných olympijských hrách 2008 – Beh na 3 000 m stíplčejs mužov

**[[Beh na 3000 m steeplechase]] mužov** bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 20. a 23. augusta. Na minulých LOH vyhral Keňan Ezekiel Kemboi.

## Kvalifikácia

## Rekordy

## Medailisti

## Finále

## Pozri aj
* Atletika na Letných olympijských hrách 2008
* Letné olympijské hry 2008

## Externé odkazy
* štatistika na iaaf.org

3000 m mužov stíplčejs, Beh na
2008, Letné olympijské hry
Uchenna Emedolu

**Uchenna Emedolu** (* 17. september 1976, Aniocha) je nigérijský atlét, venujúci sa behu na 100 a 200 metrov. Na letných olympijských hrách 2004 v Aténach získal bronzovú medailu v štafete na 4x100 v zložení: Deji Aliu, Aaron Egbele, Uchenna Emedolu a Olusoji Fasuba.

## Referencie


## Externé odkazy
* Uchenna Emedolu na iaaf.org

Kategória:Nigérijskí atléti
Kategória:Nigérijskí bežci na 100 m
Kategória:Nigérijskí bežci na 200 m
Kategória:Bežci na 100 m
Kategória:Bežci na 200 m
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Metis

**Metis** môže byť:

* mesiac planéty Jupiter, pozri Metis (mesiac)
* asteroid, pozri 9 Metis
* podmorská sopka v súostroví Tonga, pozri Metis (sopka)
* postava z mytológie, pozri Metis (mytológia)
* manažérsky modelovací program, pozri Metis (softvér)
* ruský protitankový raketový systém 9К115-2 Metis-M
Thomas Youngblood

**Thomas Youngblood** (* 29. máj 1974, Tampa, Florida, USA) je gitarista, zakladateľ a jeden z hlavných kreatívnych členov skupiny Kamelot z Tampy, Florida, USA. 

Na gitaru začal hrať vo veku 17 rokov a v roku 1991 založil spolu s Richardom Warnerom skupinu Kamelot. Po Warnerovom odchode zo skupiny sa Thomas  delí s tvorbou piesni hlavne so spevákom skupiny Royom Khanom.

Thomasova žena, Mari Youngbloodová, ktorá naspievala niektoré pasáže albumov od Kamelotu, je operná speváčka (soprán). Spolu s Thomasom majú dcéru menom Annelise. Nahrávky jej hlasu sú v „Soul Society“ z albumu  The Black Halo.

## Diskografia
### Kamelot
* *[[Eternity (Kamelot album)|Eternity]]* (1995) CD
* *[[Dominion (Kamelot album)|Dominion]]* (1997) CD
* *[[Siége Perilous]]* (1998) CD
* *[[The Fourth Legacy]]* (1999) CD
* *[[The Expedition]]* (2000) CD
* *[[Karma (Kamelot album)|Karma]]* (2001) CD
* *[[Epica (album)|Epica]]* (2003) CD
* *[[The Black Halo]]* (2005) CD
* *[[One Cold Winter's Night]]* (2006) CD & DVD
* *[[Ghost Opera]]* (2007) CD

## Iné projekty

## Externé odkazy
* Oficiálna stránka
* YouTube kanál
* MySpace Kamelot

Kategória:Heavymetaloví gitaristi USA
Kategória:Osobnosti z Tampy
Diatomit

**Diatomit** je spevnená usadená hornina, tvorená z opálových schránok jednobunkových rias – rozsievok (), ktoré tvoria najmenej 40 % jej objemu. Jej nespevnený ekvivalent je označovaný ako kremelina alebo rozsievkový íl, či diatomové bahno. Diatomit, ktorý dosiahol vyšší stupeň spevnenia, sa označuje ako leštivá bridlica. 

## Vznik
náhľad|Rozsievky v mikroskope
Vznikajú v sladkovodných, morských aj oblastiach so zmiešanou (brakickou) vodou. Existenciu veľkého množstva rozsievok v takýchto vodách podmieňuje vysoký obsah SiO<sub>2</sub>. Sladkovodný diatomit je typický nízkou kryštalinitou kremeňa a je menej vhodný na priemyselné využitie, ako filter. Na Slovensku bol takto zvýšený obsah SiO2 vo vodách koncom treťohôr (sarmat, pont), kedy došlo k intenzívnemu neovulkanizmu. Okrem schránok rozsievok môže obsahovať ílovitú, tufovú, piesčitú, prípadne inú prímes. Prechodné horniny, blízke tufom sú označované ako tufodiatomity. Zvetrávaním diatomitových hornín sa tvoria ťažšie zvetraliny a pôdy.

Diatomitové bahno a veľmi podobný radiolariový kal sú typické hlbokovodné sedimenty dnešných oceánov, usadzujú sa pod hladinou CCD, existujú však aj plytkovodné kremité sedimenty. Diatomitové bahno je bežné pre okolie Antarktídy a severnú časť Tichého oceánu, radiolariové sedimenty vznikajú v rovníkových oblastiach Tichého a Indického oceánu.

## Vlastnosti
Slabo spevnené diatomitové íly sú za mokra mazľavé, po vyschnutí má kremelina práškovú formu, je bielej alebo žltkastej, sivej, prípadne až hnedej farby. Diatomitové bridlice predstavujú už spevnený sediment s lístkovitou odlučnosťou.
Spevnený diatomit má podobnú štruktúru ako krieda, možno ho rozlíšiť i veľmi jednoducho oliznutím, keďže dobre pohlcuje vlhkosť, pomerne silno sa lepí na jazyk.

## Využitie
Prvé priemyselné využitie diatomitu bolo pri výrobe dynamitu, ktorý si dal patentovať v 1867, Alfred Nobel. Diatomit sa využíval zmiešaný s nitroglycerínom, s ktorým tak bolo možné pracovať podstatne bezpečnejšie. Schopnosť prijímať kvapalinu do svojej štruktúry bola využitá aj pri granulovaní insekticídu Zyklon B, ktorý bol používaný počas druhej svetovej vojny ako jedna z otravných látok vo vyhladzovacích táboroch. V dnešnej dobe sa používa najmä ako environmentálna surovina, pri výrobe filtrov (na oleje, tuky, ale tiež pivo a víno) a absorbentov. Ako plnidlo pri výrobe papiera a gumy. Ako abrazívum – súčasť brúsnych a leštiacich pást. Ďalej pri výrobe zvukových či tepelných izolátorov a ako špeciálny stavebný materiál (ľahčené tvárnice). Používa sa i v poľnohospodárstve.

## Výskyt
náhľad|Ložisko diatomitu v Nemecku

### Vo svete
Najväčšie svetové ložiská sa nachádzajú v Kalifornii, kde dosahujú vrstvy diatomitu hrúbku až 400 m. Ďalšími významnými producentmi sú Dánsko, Francúzsko, Nemecko, Japonsko a Island.

### Na Slovensku
Diatomity sa vyskytujú pri Banskej Štiavnici, lokalita Močiar, ale tiež pri Zvolene (Turová, Dúbravica, Jastrabá) a v bazaltovom maari pri Jelšovci.

## Referencie


### Ďalšie zdroje

## Iné projekty

Kategória:Usadené horniny
Kategória:Nerudy
Beh na 3 000 metrov cez prekážky

**Beh na 3 000 metrov cez prekážky** alebo **Beh na 3000 m steeplechase** je atletická disciplína, ktorá je súčasťou letných olympijských hier.

## Pravidlá
### Rozmiestnenie prekážok
V pretekoch musí bežec prekonať 28 pevných prekážok a 7 prekážok s vodnou priekopou. V každom kole musí byť prekonaných 5 prekážok, z nich je prekážka s vodnou priekopou štvrtá. Prekážky musia byť rozmiestnené tak, že vzdialenosť je medzi nimi jedna pätina kola (ktoré má väčšinou 400 metrov). V pretekoch na 3000 m sa úsek od štartu do začiatku prvého úplného kola musí bežať bez prekážok, ktoré musia byť odstránené pokiaľ všetci pretekári do tohto kola nevbehnú. 

### Prekážka
Na dráhe je umiestnených 5 prekážok vysokých 91,4 cm pre mužské preteky (ženy majú prekážky vysoké 76,2 cm) a dlhých najmenej 394 cm, z ktorých jedna je s vodnou priekopou. Šírka a výška horného brvna prekážky je 12,7 cm. Prekážka na vodnom priekope je široká 366 cm a musím byť pevne zakotvená v zemi tak, že nie je možný akýkoľvek jej horizontálny posun. Horné brvno každej prekážky musí byť zafarbené pruhmi bielej a čiernej farby alebo v iných výrazne odlišných farbách, a to tak, že svetlejšie pruhy, široké najmenej 225 mm, sú na okrajoch. Hmotnosť každej prekážky musí byť v rozmedzí 80 až 100 kg a každá prekážka musí mať na každej strane základňu širokú 1,20 až 1,40 m. Prekážka musí byť na dráhe umiestnená tak, že 0,30 m dĺžky horného brvna, meraných od vnútorného okraja, zasahuje do vnútorného priestoru poľa. Odporúča sa, aby prvá prekážka v pretekoch bola široká minimálne 5 m. Prekážka, na rozdiel od prekážok pre prekážkové behy na 100, 110 a 400 metrov, nejde zhodiť, ale bežec pri prekonávaní na ňu môže stúpnuť chodidlom. 

### Vodná priekopa
Vodná priekopa, vrátane prekážky, musí byť 3,66 m (± 2 cm) dlhá a 3,66 m (± 2 cm) široká. Dno vodnej priekopy musí byť pokryté umelým povrchom alebo rohožou dostatočnej hrúbky, zabezpečujúcou bezpečný dopad bežcov a poskytuje dostatočnej opory pre bežeckú obuv. Na začiatku pretekov sa musí hladina vody na úrovni povrchu dráhy s toleranciou 2 cm. Hĺbka vody na strane prekážky musí byť 0,70 m do vzdialenosti 0,30 m od prekážky. Od tohto miesta musí dno plynulo stúpať až na úroveň dráhy na opačnom konci priekopy. 

### Spôsoby prekonávania prekážky
Každý pretekár musí prekonať (preskočiť alebo prebrodiť) vodná priekopa. Pretekár bude diskvalifikovaný, ak: 
* Neprekoná niektorú prekážku 
* Niektorú prekážku obehne 
* Pri prekonávaní prekážky vedie chodidlo alebo nohu pod vodorovnou úrovňou hornej hrany prekážky 
Ak je toto pravidlo dodržané, môže pretekár prekonať prekážku akýmkoľvek spôsobom. 

## Aktuálne rekordy

## Zdroj

Kategória:Beh na 3 000 m stíplčejs
Shaka Sola

**Shaka Sola** (* 14. marec 1977) je atlét zo Samoy, ktorý sa venuje vrhu guľou a hodu diskom.

## Vrcholové podujatia
### Helsinky 2005
Na MS v atletike 2005 súťažil v hode oštepom, lebo vrh guľou zmeškal. Pomýlil si odchody lietadiel a tak musel čakať tri dni čakať na letisku v štáte Palau. Organizátori mu povolili štartovať v hode oštepom, kde skončil na poslednom mieste (31.) výkonom 41,18 m. Za 30. Dejanom Angelovskim zaostal o 17,05 metra.

## Referencie

## Externé odkazy
* Shaka Sola na iaaf.org

Kategória:Atléti Samoy
Kategória:Guliari Samoy
Kategória:Diskári Samoy
Kategória:Atléti na Letných olympijských hrách 2004
Antonietta Di Martinová

**Antonietta Di Martinová** (* 1. jún 1978, Cava de' Tirreni,  Taliansko) je bývalá talianska atlétka, venujúca sa skoku do výšky. Na MS v atletike 2007 skončila na druhom mieste.

## Vrcholové podujatia
### Osaka 2007
Na MS v atletike 2007 získala striebornú medailu výkonom 203 cm, čím vyrovnala vlastný taliansky rekord, ktorý skočila júni 2007 v Miláne. Na prvú Blanku Vlašićovú strácala 2 cm. Tretia skončila Anna Čičerovová (203 cm). O druhom mieste rozhodlo to, že na prvý pokus skočila 200 cm, zatiaľ čo Anna Čičerovová na druhý pokus.

## Referencie

## Iné projekty

## Externé odkazy
* Antonietta Di Martinová na iaaf.org

Kategória:Talianski skokani do výšky
Kategória:Talianski olympionici
Kategória:Atléti na Letných olympijských hrách 2008
Hardstyle

**Hardstyle** je žáner elektronickej tanečnej hudby, ktorý v sebe spája vplyvy žánrov hardtechno, hard trance a hardcore techno. Hardstyle obyčajne pozostáva z hlbokého, tvrdo-znejúceho basového bubna, silných basových liniek, ktoré sprevádzajú beaty. Tiež sú v hardstyle používané syntetizátorové melódie, ktoré sú rozladené a skreslené. Hardstyle má niekoľko spoločných rysov s hard trance. Množstvo hardcore techno interpretov produkuje tiež hardstylové skladby, pričom mnoho novších hardstylových skladieb sú komponované v trojdobom rytme.

## Pôvod
Hardstyle bol ovplyvnený žánrami hard trance, gabber a hard house. Hardstyle má svoj pôvod v Holandsku, kde hardcore techno interpreti ako Dana, Pavo, Luna a The Prophet začali experimentovať so svojimi hardcorovými nahrávkami. Prvé hardstylové podujatia, ako Qlubtempo, sa konali začiatkom 21. storočia.

### Dubstyle
Začiatkom 10. rokov 21. storočia bol uvedený nový variant hardstylu s názvom dubstyle. Podľa názvu je jasné, že ide o spojenie žánru hardstyle s dubstepom. Dubstyle má obyčajne negatívne kmitajúce basové linky a beaty ako klasický hardstyle, pričom ich kombinuje s rytmom, groovom a tempom dubstepu, či rytmom žánrov 2-step alebo breakstep.

### Rawstyle
Okolo roku 2011 bolo vytvorených množstvo termínov na popísanie vývoja hardstylu. Rawstyle je typ hardstyle, ktorý bol ovplyvnený holandským hardcorom alebo starším hardstylom, z čoho vznikajú temnejšie melódie a hlbšie-znejúce údery basového bubna spolu s väčším skreslením prostredníctvom VST plug-inov ako Devastor, CamelPhat, Ohmicide & TriDirt.

## Významní interpreti
* Coone (novšia tvorba)
* Blutonium Boy (staršia tvorba)
* Technoboy
* D-Block & S-te-Fan
* Deepack
* Brennan Heart
* Headhunterz
* DJ Lady Dana
* The Prophet
* Psyko Punkz
* Showtek (staršia tvorba)
* Wildstylez
* DJ Zany
* Da Tweekaz
* Wasted Penguinz
* Zatox
* MYST 
* Phuture Noize 
* Sub Zero Project 
* Noisecontrollers

## Významné podujatia
*Defqon.1 Festival
*Electric Daisy Carnival
*Mystery Land
*Qlimax
*Sensation Black
*Tomorrowland

## Významné hudobné vydavateľstvá
* Dirty Workz
* Fusion Records
* Q-dance
* Scantraxx
* Spoontech Records
* End Of Line Recordings
* Gearbox Digital

## Referencie

## Internetové rádia
* Fearfm.nl
* Realhardstyle
* HARD.fm
* HARDER.fm 
* HARDSHOCKERS.fm 
* techno4ever.net
* http://radio.q-dance.nl/ 

## Externé odkazy
* http://www.hardstyle.sk 
* http://www.q-dance.nl/

## Zdroj

Kategória:Trance hudobné žánre
Kategória:Žánre elektronickej tanečnej hudby
Slovenský atletický zväz

náhľad|Sídlo na Bajkalskej 7A v Bratislave

**Slovenský atletický zväz** je občianske združenie zastrešujúce atletiku na území Slovenska.

Slovenský atletický zväz je členom Medzinárodnej asociácie atletických federácií (IAAF), Európskej atletiky (EA), Slovenského olympijského výboru a Konfederácie športových zväzov SR, je zodpovedný za reprezentáciu SR na významných svetových a európskych podujatiach, prípravu reprezentácie, podporu talentov, organizovanie domácich majstrovských podujatí, podporu detskej atletiky, vzdelávanie trénerov a rozhodcov a ďalších pracovníkov v atletike a rozvoj atletiky v Slovenskej republike.

## Externé odkazy
* oficiálna webstránka

Atletika
Zväz
Kategória:Organizácie založené v 1896
Leda

**Leda** môže znamenať:

* mesiac planéty Jupiter, pozri Léda (mesiac)
* asteroid, pozri 38 Leda
* postava z mytológie, pozri Léda
* rieka v Nemecku, pozri Leda (rieka)
* anglická bojová loď, pozri HMS Leda
* programovací jazyk, pozri Leda (program)
* české vydavateľstvo jazykovej literatúry, pozri Leda (nakladateľstvo)
Österreich Institut

náhľad|Sídlo inštitútu v Bratislave na Baštovej 9

**Österreich Institut** (často prekladané ako "Rakúsky inštitút") je zariadenie rakúskej zahraničnej politiky, pôsobiace popri veľvyslanectvách Rakúska, ktoré predstavuje Rakúsko ako nemecky hovoriacu krajinu a súčasť Európskej únie. Organizuje podujatia týkajúce sa Rakúska, ako aj súťaže pre účastníkov, učiteľov a žiakov. Rakúsky inštitút taktiež spolupracuje s Goethe Institutom, British Council a s Inštitútom Cervantes. Všetky Rakúske inštitúty sú centrá pre skúšky ÖSD - Rakúsky jazykový diplom z nemeckého jazyka. Tento certifikát je medzinárodne uznávaný.

## Dejiny
Spoločnosť bola založená v roku 1997. Krátko potom boli dovtedajšie kurzy nemeckého jazyku v zahraničných zastupiteľských úradoch v Bratislave, Budapešťi, Krakove, Miláne a Varšave zhrnuté a novo zorganizované pod hlavičkou inštitútu.

Od roku 2008 existujú Rakúske inštitúty v mestách Belehrad, Brno, Bratislava, Budapesť, Krakov, Ľubľana, Rím, Varšava, Vroclav a licenčný partner v Istanbule. Centrála vo Viedni pripravuje materiály pre vyučovanie, ako sú časopis Österreich Spiegel, multimediálny portál Österreich Portal, zbierky materiálov pre odborné jazyky a didaktizácie filmov, ktoré sa používajú pri učení nemčiny.

Ročne sa v kurzoch na každej pobočke učí viac ako 10&nbsp;000 účastníkov. V roku 2004 bol dosiahnutý doteraz najväčší počet 10&nbsp;167 účastníkov. Rakúsky inštitút dostáva subvencie Rakúskej republiky, no od roku 2002 sa financuje na 70&nbsp;% sám.

## Externé odkazy
* www.oei.org - domovská stránka Rakúskeho inštitútu
* www.oesterreichinstitut.sk - Rakúsky Inštitút v Bratislave

Kategória:Podniky v Rakúsku
Kategória:Podniky na Slovensku
Kategória:Nemčina
Inielika

**Inielika** je aktívny vulkanický komplex, nachádzajúci sa v centrálnej časti indonézskeho ostrova Flores, severne od mesta Bajawa. Komplex tvorí masívny vulkán, ktorého vrchol sa rozkladá na ploche približne  a pokrýva ho desiatka kráterov. Viaceré krátery sú zaliate vodou, najväčšie z týchto jazierok sú *Wolo Runu* a *Wolo Lega* s priemerom asi 750&nbsp;m. Prvá zaznamenaná erupcia komplexu Inielika je z roku 1905, ďalšia z roku 2001.

## Iné projekty
.

## Externé odkazy
* www.volcano.si.edu  - vulkanický komplex Inielika na Global Volcanism Program 

Kategória:Sopky Indonézie
Kategória:Komplexné vulkány
Kategória:Aktívne sopky
Inierie

**Inierie** je neaktívny stratovulkán, nachádzajúci sa v centrálnej časti ostrova Flores, nedaleko jeho južného pobrežia. Severne a a východne od vulkánu sa rozprestiera vulkanické pole *Bajawa*, pozostávajúce z komplexu troskových kužeľov prevažne pleistocénneho veku. Vek poslednej erupcie sopky nie je známy, no odhaduje sa na začiatok holocénu. Na severnom svahu Inierie sa nachádzajú početné termálne pramene, niekoľko ďalších miest so zvýšeným tepelným tokom je lokalizovaných severne a severovýchodne od týchto prameňov.

## Externé odkazy
* www.volcano.si.edu - stratovulkán Inierie na Global Volcanism Program 

Kategória:Sopky Indonézie
Kategória:Stratovulkány
Malé vnútorné mesiace

**Malé vnútorné mesiace** (Rodina Amalthea) sú štyri malé satelity, ktoré obiehajú okolo Jupitera. Sú prepojené s prstencami planéty a fungujú ako zásobárne materiálu pre prstence, ktorý sa z nich uvoľňuje pri dopade meteoritov. Ich obežná dráha je od planéty vzdialená 128 000 až 222 000 km.

Do tejto skupiny patria (podľa vzdialenosti od Jupitera):
* Metis
* Adrastea
* Amalthea – je najväčší a je po ňom pomenovaná rodina.
* Thebe

Metis a Adrastea majú obežnú dráhu okolo Jupitera kratšiu ako jeden joviálny deň. Fobos, mesiac Marsu, je jediný ďalší známy satelit, o ktorom sa vie, že jeho obežná doba je kratšia ako dĺžka dňa na planéte.

## Pozri aj
* Mesiace Jupitera
* Jupiter

## Galéria


Image:Metis.jpg|Metis odfotený sondou Galileom
Image:Adrastea.jpg|Adrastea odfotený sondou Galileom
Image:Amalthea PIA02532.png|Amalthea odfotený sondou Galileom
Image:thebe.jpg|Thebe odfotený sondou Galileom



## Externé odkazy

* Prstence Jupitera – NASA 

Kategória:Mesiace Jupitera
Kategória:Jupiter
Veľká jaskyňa

**Veľká jaskyňa** môže byť:

*v Považskom Inovci, pozri Veľká jaskyňa (Považský Inovec)
*v Štiavnických vrchoch, pozri Veľká jaskyňa (Štiavnické vrchy)
Rodina Himália

thumb|Tento diagram znázorňuje prvky obežných dráh a relatívnu veľkosť členov Rodiny Himalia, horizontálna os ilustruje ich vzdialenosť od Jupitera, vertikálna ich orbitálnu inklináciu a cykly ich relatívnych veľkostí.
[thumb|Teto diagram znázorňuje všetky mesiace Jupitera, ktoré nemajú pravidelný tvar. Rodina Himalia sa nachádza v hornej časti diagramu. Horizontálna os znázorňuje vzdialenosť od Jupitera, vertikálna inklináciu. [Excentricita je označená žltými čiarami znázorňujúcimi maximálnu a minimálnu vzdialenosť jednotlivých objektov od Jupitera. Kruhy znázorňujú veľkosť objektov v porovnaní s ostatnými.]]

**Rodina Himália** alebo **Rodina Himalia** je skupina mesiacov Jupitera, ktorá sleduje rovnakú obežnú dráhu hlavného satelita rodiny, Himalie, a majú rovnaký pôvod.

Hlavní členovia tejto rodiny sú (vzhľadom na zväčšujúcu sa vzdialenosť od Jupitera):
* Leda
* Himalia je najväčší a je po ňom pomenovaná rodina
* Lysithea
* Elara

Počiatočná obežná dráha sa predbežne vypočítala podľa nedávno objaveného satelitu S/2000 J 11, ktorý tiež patrí do tejto rodiny (podľa rovnakej inklinácie a trocha predĺženej veľkej polosi), ale jeho obežná dráha nebola ešte presne zmapovaná a základné obežné prvky vyrátané.

IAU (International Astronomical Union) si pre túto rodinu satelitov špeciálne zarezervovala názvy končiace písmenom "a".

## Charakteristika a pôvod
Objekty, ktoré sa nachádzajú v tejto rodine majú veľké polosi svojich obežných dráh vo vzdialenosti 11,15 až 11,75 Gm, inklináciu medzi 26,6° a 28,3° a excentricitu 0,11 až 0,25. Z fyzikálneho hľadiska je táto skupina satelitov veľmi homogénna, čo znamená, že sa javia v neutrálnych farbách (farebný index B−V = 0,66 až V−R = 0,36), podobne ako asteroidy typu C. S týmto obmedzeným rozptylom obežných parametrov a spektrálnou homogénnosťou, bolo zistené, že tieto satelity sú pozostatkom rozpadu asteroidu z hlavného pásu asteroidov. Polomer pôvodného asteroidu bol pravdepodobne okolo 89 km, len o málo väčší ako dnešná Himalia, ktorej ostalo približne 87% pôvodnej hmoty. Z toho sa usudzuje že pôvodný asteroid nebol veľmi porušený nárazmi.

Pri znovuzložení týchto satelitov sa ukazuje veľký počet kolízií počas existencie slnečnej sústavy. Simulácie ukázali vysokú pravdepodobnosť stretov medzi bližšími a vzdialenejšími satelitmi (napr. Pasiphae a Himalia majú 27% šancu kolízie za 4,5 miliárd rokov). 

## Pozri aj
* Jupiter
* Mesiace Jupitera

## Externé odkazy

* Štatistické informácie o Jupiterových mesiacoch 
* Mesiace Jupitera - NASA

Kategória:Mesiace Jupitera